Publication: Magyar Közlöny
Issue: MK-1999-121 (Year: 1999, Number: 121)
Era: 1990-2004
Section: 63. § (1) A vámjogról, a vámeljárásról, valamint a vámigazgatásról szóló — módosított — 1995. évi C. törvény
Paragraph Index: 516

(3) A Vámtv. 144. §-ának (6) bekezdése helyébe a következő rendelkezés lép: „(6) Ha a vámhivatal hivatalos helyén kívüli helyre kért eljárás a kérelmezőnek vagy megbízottjának felróhatóan elmarad, vagy egy órát meghaladó várakozás után kezdhető meg, illetőleg folytatható, felemelt szemledíjat kell fizetni. A felemelt szemledíj összege a várakozás minden teljes órája (hatvan perc) után négyezer forint. Meghiúsult eljárás esetében a felmerült kiküldetési költséget és a szemledíjat akkor is meg kell fizetni, ha a várakozás ideje az egy órát nem haladja meg. Meghiúsult eljárásnak kell tekinteni, ha a kért eljárás az árunyilatkozat, az áru vagy fuvareszköz (szállítóeszköz) hiánya miatt nem végezhető el. Nem minősül meghiúsult eljárásnak, ha a fuvareszköz hiánya az eljárást kérőnek nem róható fel.”

Source: https://magyarkozlony.hu/hivatalos-lapok/ece310dd00f3368a84f49b400b6af8b215fe066e/dokumentumok/34b35024b591096a0cf5e84448e3c05fe6f668fc/letoltes